Pierre-Yves Rougeyron

Pierre-Yves Rougeyron, nascut lo 5 de mai de 1986 al Mans (França) es un assagista francés e un militant politic d'extrèma drecha. 

Passa son enfança a Saint-Aubin-de-Courteraie e fa sos estudis a Mortagne-au-Perche, en Normandia, la region de sa familha. Quitament Francés de Normandia reivindicatPierre-Yves Rougeyron : « La campagne souverainiste de 2005 est un merveilleux souvenir » https://frontpopulaire.fr/opinions/contents/pierre-yves-rougeyron-la-campagne-souverainiste-de-2005-est-un-merveilleux-_co11393033, a pasmens tanben d'originas occitanas coma ne testimònia son nom Rougeyron, patronim endemic d'Auvèrnhe.Origine et popularité du nom ROUGEYRON  https://www.geneanet.org/nom-de-famille/ROUGEYRON 

Politicament, se reivindica gaullista e sobeiranista francés, pròche de Nicolas Dupont-Aignan (Debout la France), mas tanben pròche de l'èx-FN Florian Philippot (figura d'alhors dins sa lista Les Patriotes a las eleccions europèas de 2024)Entretien avec Pierre-Yves Rougeyron, Européennes 2024 https://www.clubfranceinternational.com/entretien-avec-pierre-yves-rougeyron-europeennes-2024/, o encara del partit eurofòb l'Union Populaire Républicaine de François Asselineau. 

S'es installat dempuèi sos 18 ans (en 2004) a París (França) ; a n'aquela epòca, se disiá pròche de l'assagista e deputat europèu sobeiranista francés Paul-Marie Coûteaux (sòci del Rassemblement pour la France puèi del Mouvement pour la France). 

En 2008, ambe l'ajuda de Romain Bessonnet, ancian militant del Partit Comunista Francés e del Mouvement républicain et citoyen, fonda lo Cercle Aristote, una organizacion d'educacion populara sobeiranista qu'organiza de conferéncias, e ne ven còp-sec lo president.Pierre-Yves Rougeyron est fondateur et président du Cercle Aristote, « un cercle d’étude de l’histoire et de la pensée politique française » https://www.bvoltaire.fr/pierre-yves-rougeyron-nous-avons-un-peuple-au-bord-de-la-dissolution-de-leffondrement-social-et-psychique/ 

D'autra part, a collaborat ambe Serge Ayoub, figura polemica de l'extrèma drecha francesa. 

En 2009, obten una mestresa en sciéncia politica.

En 2010, fonda ambe Charles Aslangul (sòci de l'UMP) un comitat de sosten a Éric Zemmour que deu passar en jutjament per incitacion a l'òdi seguida a de passatges de son libre Mélancolie française (Malenconiá francesa) evocats en public a la television francesa. De 2014 a 2018, es l'un dels estacats parlamentaris del deputat europèu RBM Jean-Luc Schaffhauser.Pierre-Yves Rougeyron - La trahison du Gaullisme par les Gaullistes https://www.agoravox.tv/tribune-libre/article/pierre-yves-rougeyron-la-trahison-95930

Dempuèi 2021, participa a la revista de Michel Onfray Front populaire (Front popular) sus de tèmas coma la geostrategia e la politica francesa. Anima tanben dempuèi 2022 sus una web television dos còps per setmana una emission ambe l'economista Jacques Sapir, emission qu'abòrda las questions internacionalas.Face aux BRICS, l'Occident pris au piège ? - Jacques Sapir / Pierre-Yves Rougeyron, 18 décembre 2024 https://frontpopulaire.fr/fpplus/videos/face-aux-brics-l-occident-pris-au-piege-jacques-sapir-pierre-yves-rougeyron_vco_30940963

Referéncias

Categoria:Naissença en 1986
Categoria:Extrèma drecha francesa